EkBass/fiwiki-20250220-pages-articles huggingface dataset:
Phnom Penh

thumb|220px|Katunäkymä Phnom Penhistä. Phnom Penh eli Phnum Pénh () on Kambodžan pääkaupunki. Se on aluehallinnolliselta asemaltaan maakunnantasoinen kunta, jonka pinta-ala on 375 km².Cambodia: provinces Citypopulation Vuoden 2019 väestönlaskennassa kaupungin väkiluku oli 2,3 miljoonaa. == Historia == Phnom Penh on saanut nimensä vuonna 1373 rakennetun temppelin Wat Phnom Daun Penhin mukaan. Siitä tuli pääkaupunki ensimmäisen kerran 1400-luvulla Ponhea Yatin hallintokaudella. Kaupunki menetti vuonna 1497 pääkaupunkiaseman Angkorille, mutta kuningas Norodom toi hovinsa kaupunkiin 1865, missä se on säilynyt siitä asti.History Phnom Penh Capital Hall, 2010 Kaupungin asukasluku laski dramaattisesti punakhmerien hirmuhallinnon aikana – vielä vuonna 1975 Phnom Penhissä asui noin kaksi miljoonaa ihmistä. Punakhmerit tyhjensivät koko kaupungin valtaantulonsa jälkeen 17. huhtikuuta 1975. Phnom Penh oli aavekaupunki yli kolmen vuoden ajan. Vietnamin valloitettua maan Kambodžan–Vietnamin sodassa tammikuussa 1979 alkoi hidas jälleenasuttaminen. Phnom Penhiä kutsuttiin 1920-luvulla Aasian Pariisiksi. Useamman vuosikymmenten laiminlyönnit näkyvät katukuvassa selvästi. Rauhan vuosikymmenen aikana on jälleenrakennus päässyt vauhtiin ja kaupungin infrastruktuuri on jo suurin osin toiminnassa. == Maantiede == Phnom Penh levittäytyy kolmen joen rannoille: Tonle Sapin, Mekongin ja Bassacin. Sitä ympäröivät alueet ovat alavaa kosteikkoa, ja joskus runsaiden monsuunisateiden aikana joet tulvivat kaupunkiin. == Nähtävyydet == Phnom Penhin nähtävyyksiin kuuluvatAttractions Phnom Penh Capital Hall, 2010 (myös kartta ja kuvia) * Keskustori ja iltatori * Choeung Ek muistomerkki Pol Potin kauden uhreille * itsenäisyysmonumentti * Kansallismuseo * Jokivarsi ja jokiristeilyt * Kuninkaanlinna * Hopeinen pagoda * Toul Slengin kansanmurhamuseo * Wat Phnomin temppeli == Korkeakoulut == Phnom Penhin yliopisto on maan vanhin korkeakoulu, ja vuonna 2010 siellä oli yli 12 000 opiskelijaa. Yliopiston kaikki kolme kampusta sijaitsevat Phnom Penhin alueella.The Royal University of Phnom Penh (RUPP) RUPP 2010 == Liikenne == Phnom Penhin kansainvälinen lentoasema sijaitsee alle kymmenen kilometriä keskustasta länteen. Se on sekä sotilas- että siviilikäytössä.PHNOM PENH INTL World Aero Data Mekongjoen varressa on satama, josta laivat pääsevät jokea pitkin myös Etelä-Kiinan merelle.Ports in Cambodia Business in Asia Pääkaupunkina Phnom Penh on maan valtatieverkon solmukohta, ja sieltä liikennöidään linja-autoreittejä maakuntien pääkaupunkeihin sekä Vietnamiin ja Thaimaan rajalle. Kaupungin sisäisessä liikenteessä polkupyörät, moottoripyörät ja mopot ovat suosittuja. Matkailijoille on tarjolla myös polkupyörätakseja eli cycloja. Niiden määrä on kuitenkin vähenemässä: vuonna 2010 kaupungissa oli enää 1 300 cycloa, kun vuonna 1999 niitä oli yli 9 000.Iconic Cyclo Disappearing From Phnom Penh's Streets Voa News 14.6.2010 ==Lähteet== == Aiheesta muualla == * Luokka:Seulonnan keskeiset artikkelit
Subliminaalinen viesti

Subliminaalinen viesti on nähty tai kuultu viesti, joka esitetään niin heikkona, että sitä ei havaita tietoisesti, mutta sen väitetään kuitenkin vaikuttavan ihmisen käyttäytymiseen. Käsitys subliminaalisen viestin tehosta sai alkunsa New Jerseyssä Yhdysvalloissa vuonna 1957, kun eräs elokuvateatteri väläytti esittämänsä elokuvan aikana katsojien tietämättä yhden ruudun eli 1/24-osasekunnin ajan viestit ”juo Coca Colaa” ja ”syö popcornia”. Popcornin myynnin väitettiin kasvaneen sen jälkeen 58 prosentilla ja Coca-Colan myynti 15 prosentilla. Nämä mainostajan keksimät väitteet osoittautuivat myöhemmin huijaukseksi, mutta käsitys piiloviestien vaikutuksesta ihmisen käyttäytymiseen jäi elämään. Subliminaalisia viestejä sisältäviä ääninauhoja on markkinoitu moneen tarkoitukseen, kuten laihduttamiseen, tupakoinnin lopettamiseen, itseluottamuksen kasvattamiseen, rakastajan kykyjen kehittämiseen, kumppanin löytämiseen, esiintymispelon karkottamiseen ja sijoittamistaidon parantamiseen. Menetelmää on käytetty myös kuluttajien ostohalujen lisäämistarkoituksessa. 1970-luvun lopulla ja 1980-luvun alussa jotkut väittivät rock- ja heavymusiikkialbumeilla olevan seksiä, huumeita ja Saatanaa ylistäviä subliminaalisia viestejä, jotka oli piilotettu musiikkiin usein takaperoisina. Syytösten kohteeksi joutuivat muun muassa Led Zeppelin, Queen, Ozzy Osbourne ja Judas Priest. Tutkimuksissa on havaittu, että kun koehenkilöille väläytetään tietokoneen näytöllä kuvia, kirjaimia ja sanoja, he reagoivat aiemmin näkemiinsä hahmoihin nopeammin ja tarkemmin kuin muihin, vaikka he eivät tiedostaisikaan nähneensä niitä. Myös muissa tutkimuksissa on lyhyillä visuaalisilla subliminaalisilla viesteillä havaittu pientä ja ohimenevää vaikutusta siihen, miten koehenkilö kokee näkemänsä videon. Subliminaalisilla ääniviesteillä vaikutuksia ei kuitenkaan ole havaittu. Jos ääniviestistä halutaan subliminaalinen, siitä pitää tehdä niin hiljainen, että koehenkilö ei edes kuule sitä, jolloin sillä ei voi olla mitään vaikutusta. Myöskään takaperoisten ääniviestien toimivuudesta ei ole näyttöä. Vaikka subliminaalisilla viesteillä ei ole todettu mitään vaikutuksia ihmisen käyttäytymiseen, Yhdysvaltain telehallintovirasto kielsi ne vuonna 1974. Euroopan unioni kielsi subliminaalisen mainonnan vuonna 1989.Piilotajuntaa muokkaavat mainokset, Tieteen Kuvalehti 1.9.2009 ==Lähteet== Luokka:Viestintä Luokka:Tietoisuustutkimus
Jarno Sarkula

Jarno Ensio Sarkula (8. huhtikuuta 1973 Vantaa – 12. heinäkuuta 2020 Coimbra, Portugalikuolinilmoitus HS 16.9.2020, s. B16) oli Alamaailman Vasarat -yhtyeen perustaja, multi-instrumentalisti, joka soitti saksofoneja, klarinettia, kitaroita, bassoa sekä lukuisia etnisiä soittimia. Hänet tunnettiin yleisesti taiteilijanimellä Kreivi Stakula tai pelkästään Stakula. Musiikkimaailman tietoisuuteen Sarkula tuli alun perin Höyry-kone yhtyeessä, joka soitti kokeellista musiikkia. Sarkula kirjoitti yhtyeelle kappaleita ja soitti bassoa ja puhaltimia. Musiikki sai vaikutteita mm. oopperasta. Vuonna 1997 Sarkula perusti Alamaailman vasarat -yhtyeen yhdessä Teemu Hännisen kanssa. Julkiset esiintymiset alkoivat vuonna 1999 parin vuoden kypsyttelyn jälkeen. Yhtyeen musiikissa oli vaikutteita jazzista, klassisesta musiikista, rockista ja klezmeristä. Sen musiikkia voi luonnehtia maailmanmusiikiksi, ja yhtye ilmoitti sen edustavan fiktiivisen Vasaraasian mantereen musiikkia. Alamaailman vasaroiden kanssa Sarkula konsertoi mm. Pohjoismaissa, Hollannissa, Ranskassa, Meksikossa ja Japanissa. Suuren yleisön tietoisuuteen yhtye nousi tehtyään vuonna 2005 Tuomari Nurmion kanssa albumin Kinaporin kalifaatti. Sarkula sai kuuluisuutta roolistaan edesmenneellä MoonTV- kanavalla, jossa hän esiintyi suosittuna hahmona Kreivi Stakulana. Hänen gotiikkaa edustava ja rauhallisuutta korostava komiikkansa vetosivat useisiin katsojiin. Sarkula toimitti kanavalla PC-Peliluola-, PC-planeetta- ja Damage -nimisiä ohjelmia, joissa oli hän oli mukana omissa inserteissään. Sarkula oli mukana Stakula nimeä käyttäen myös Yle TV2:n Musiikki-TV-ohjelmassa. Alun perin Stakula-nimi on lähtöisin ranskalaisen konserttijärjestäjän tekemästä kirjoitusvirheestä. Sarkula kuoli sairauskohtaukseen 47-vuotiaana Portugalissa vuonna 2020. ==Lähteet== ==Aiheesta muualla== * Alamaailman Vasaroiden viralliset sivut * Stakula OY Audiovisual Productions Luokka:Suomalaiset saksofonistit Luokka:Suomalaiset klarinetistit Luokka:Suomalaiset juontajat Luokka:Vuonna 1973 syntyneet Luokka:Vuonna 2020 kuolleet
Peräpukama

Peräpukama eli hemorroidi on peräaukkokanavan väljä, pullistunut laskimo, eräänlainen suonikohju.Pertti Mustajoki: Peräpukamat. Lääkärikirja Duodecim , päivitetty 29.1.2007, viitattu 1.2.2008 Se sijaitsee peräsuolen alimman osan pitkittäisissä limakalvopoimuissa. Jos pukamaan hyytyy verta, se tukkeutuu eli kureutuu ja tulee erittäin kipeäksi. Peräpukamat ovat yleinen mutta vähänpuhuttu vaiva. == Oireet == Peräpukamat jaetaan ulkoisiin ja sisäisiin pukamiin. Ulkoisten pukamien oireita ovat kutina, kirvely ja tunnettavissa oleva pukamakudos peräaukon seudulla. Myös hematoomia eli verenpurkaumia peräaukon suulla voi esiintyä. Sisäisten pukamien oireita ovat verentulo ulostamisen yhteydessä sekä vakavammissa tapauksissa pukamien pulpahtaminen näkyviin ulos peräaukosta.Terve.fi: Peräpukamat (tarkastanut Kai Klintrup) , päivitetty 12.6.2006, viitattu 1.2.2008 == Altistavat tekijät == Altistavia tekijöitä ovat pitkäaikainen ummetus, ulostaessa tapahtuva voimakas ponnistaminen, runsas istuminen, ylipaino sekä raskaus. Myös krooniset suolistosairaudet ja ärtynyt paksusuoli altistavat peräpukamille. == Pukamien ennaltaehkäisy == Tärkein keino pukamien ehkäisyssä ja omahoidossa on suolen toiminnan normalisointi. Kovavatsaisuutta voi välttää syömällä riittävästi ravintokuituja. Myös liikunnan ja runsaan päivittäisen vedenjuonnin on todettu vähentävän ummetusta. == Omahoito == Jos pukamat oireilevat, niitä on syytä hoitaa. Kun oireet eivät ole pitkittyneitä (yli 2-3 viikkoa kestäneitä) tai häiritseviä, ei lääkäriin tarvitse ottaa yhteyttä, vaan pelkkä omahoito riittää. Suolen säännöllinen toiminta on tärkeää saavuttaa. Niin ripuli kuin ummetuskin on haitaksi peräpukamille. Kuidut ja liikunta auttavat pitämään suoliston tasapainossa. Peräaukon hygieniasta on syytä pitää huolta pesemällä peräaukon alue haalealla vedellä tai ottamalla parin minuutin istumakylpy aina ulostuksen jälkeen. Peräpukamiin on saatavilla myös lääkehoitoa. Apteekeista on saatavissa ilman reseptiä erilaisia voiteita ja peräpuikkoja tilapäiseen käyttöön. == Lähteet == == Aiheesta muualla == * Terveyskirjasto: Satu Tunturi, Peräpukamat, Lääkärikirja Duodecim, 13.7.2021 * Terve.fi: Kai Klintrup, Peräpukamat * Mayo Clinic: Hemorrhoids * Johns Hopkins Medicine: Hemorrhoids Luokka:Ruoansulatuselinten sairaudet Luokka:Seulonnan keskeiset artikkelit
Mikontalo

Mikontalo on Tampereen seudun opiskelija-asuntosäätiön suuri opiskelija- asuntola Tampereen Hervannassa osoitteessa Insinöörinkatu 60. Mikontalo on suosittu asuinpaikka Tampereen teknillisen yliopiston opiskelijoiden keskuudessa sen halpojen vuokrien ja yliopiston läheisyyden takia. Mikontalo rakennettiin vuosina 1978–1980. Siinä on neljä rappua, joissa kussakin on 12 asuinkerrosta. Alun perin kaikkien rappujen valmistuttua talossa oli 768 asuntopaikkaa. Talon pohjakerroksessa on yhteiset saunatilat, TV-huone, pesutupa ja kuntosali. Asunnoissa on kaapeli-tv ja kiinteä Internet-yhteys. Mikontalossa on 28–28,5 neliömetrin yksiöitä, 54,5–70,5 neliömetrin 2–3 hengen soluhuoneistoja sekä yksin asuville ja perheille tarkoitettuja 52 neliömetrin kaksioita. == Peruskorjaus == Kesäkuussa 2007 aloitettiin Mikontalon peruskorjaustyöt talon D-portaasta. Työt etenivät vaiheittain järjestyksessä. A-porras valmistui viimeisenä kesällä 2009. Remontin jälkeen asunnoissa on muun muassa ranskalaisia parvekkeita ja uudet peilikaapit eriöissä. Peruskorjauksen myötä myös asuntojen vuokrat kohosivat. Asuntojen pohjakaavauudistuksen jälkeen asuinpaikkojen määrä väheni 648:aan. Remontin yhteydessä Mikontalon ikkunoiden punaiset, oranssit, keltaiset ja ruskeat koristelistat maalattiin kaikki sinertävän harmaiksi. == Mikontalolights == Mikontalolights oli vuoden 2007 lopulla teekkareiden ekskursiokerho TEA-clubin järjestämä tapahtuma, jossa tuolloin remontoitavana oleva D-porras muutettiin interaktiiviseksi, moniväriseksi grafiikka-alustaksi. Alustaa käytettiin muun muassa Tetriksen pelaamiseen ja opiskelijoiden tekemien demojen näyttämiseen. Tapahtumassa hyödynnettiin Mikontalon D-portaan Insinöörinkadun puoleisia ikkunoita, joista kukin vastasi yhtä pikseliä. "Näytön" resoluutioksi muodostui täten 9 × 11. Värejä oli käytössä 32 tai 64 ohjainohjelmiston takia, vaikka kunkin ikkunan taakse sijoitetut led-valaisimet olisivat pystyneet toistamaan yli 16 miljoonaa väriä. Varsinainen yleisötapahtuma järjestettiin 4. joulukuuta 2007, ja sitä ennen alustaa luonnollisesti testattiin muutaman päivän ajan. Tapahtuman tavoitteena oli saada TTY:lle ja teekkarikulttuurille maailmanlaajuista näkyvyyttä. Tapahtuma oli myös TTY:n 42. juhlavuoden näkyvin hanke. == Lähteet == == Aiheesta muualla == *TOASin sivu Mikontalosta *Mikontalo Googlen Mallinnusvarastossa *Mikontalo Skyscrapers.com -sivustolla Luokka:Tampereen asuinrakennukset Luokka:Hervanta Luokka:Tampereen tornitalot Luokka:Suomen opiskelija-asunnot
Spatha

Spatha oli roomalainen ratsuväen miekka, joka omaksuttiin kelteiltä ja germaaneilta ratsuväen taktisen merkityksen kasvaessa ja roomalaisten metallinkäsittelytaidon kehittyessä noin vuonna 50 jaa. Miekka taottiin ahjohitsaamalla toisiinsa kankirautaa ja hiiletettyä terästä damaskoinnin tapaan. Näin miekasta tuli sekä joustava että riittävän kova säilyttämään terävyytensä. Itse miekka oli gladius, jonka pituutta oli lisätty roimasti ja terän leveyttä kavennettu. 60-senttisen gladiuksen sijaan oli spathan kokonaispituus saattoi yltää metriinkin. Miekka oli mitoiltaan suunnilleen 5–7 cm x 100 cm ja poikkeuksetta suora kuten edeltäjänsä. Spathan käyttöönotto mahdollisti edistyneiden miekkailutekniikkojen kehittymisen, sillä sen ulottuvuus oli parempi kuin gladiuksen, ja sillä pystyi leikkaamaan tehokkaammin pelkän pistämisen ja hakkaamisen sijaan. Lyhyt gladius oli hyvä ase käsikähmässä ja kilpimuurissa, mutta se oli lähes puhdas pistoase. Miekkaa käytti aluksi vain ratsuväki, mutta Rooman valtakunnan myöhemmillä ajoilla se korvasi kokonaan gladiuksen, osittain muuttuneen sodankäynnin takia. Ratsuväki ja jousimiehet olivat tulleet ratkaisevampaan asemaan. Spathalla ylettyi lyömään paremmin hevosen selästä, mikä antoi edun gladiukseen verrattaessa. Spathaa pidetään klassisen eurooppalaisen keskiaikaisen miekan tärkeänä edeltäjänä. Varhaiskeskiajan miekkojakin kutsutaan usein spatha-nimityksellä. Bysanttilaisella ajalla ase tunnettiin nimellä spathion, ja se oli katafrakti- ratsuväen sivuase. Nimi spatha tulee kreikan kielen pitkulaista lehteä tai terää tarkoittavasta sanasta. Sana "spatha" on kantasanana romaanisten kielten "miekkaa" tarkoittaville sanoille: * italia: spada * espanja: espada * portugali: espada * ranska: épée * katalaani: espasa * romania: spată Luokka:Miekat Luokka:Rooman sotahistoria
Vuoden 1908 kesäolympialaisten mitalitaulukko

Vuoden 1908 kesäolympialaisissa kilpailtiin olympiamitaleista 110 eri tapahtumassa. Mukana oli 22 maata, joista 19 maan urheilijat saavuttivat mitalisijoja. Eniten olympiavoittoja saavuttivat isäntämaa Ison-Britannian urheilijat. == Mitalitaulukko == == Lähteet == Mitalitaulukko 1908
Vuoden 1912 kesäolympialaisten mitalitaulukko

Vuoden 1912 kesäolympialaisissa kilpailtiin olympiamitaleista 102 eri tapahtumassa. Mukana oli 28 maata, joista 18 maan urheilijat saavuttivat mitalisijoja. Eniten olympiavoittoja saavuttivat Yhdysvaltain urheilijat. Eniten mitaleita saavutti isäntämaa Ruotsi. == Mitalitaulukko == == Lähteet == * 1912
Vuoden 1920 kesäolympialaisten mitalitaulukko

Vuoden 1920 kesäolympialaisissa oli mukana urheilijoita 29 eri maasta, jotka kilpailivat 145 eri tapahtumassa. 22 maan urheilijat saavuttivat mitalisijoja. Eniten olympiavoittoja saavuttivat Yhdysvaltain urheilijat. == Mitalitaulukko == == Lähteet == Mitalitaulukko 1920
Vuoden 1924 kesäolympialaisten mitalitaulukko

Vuoden 1924 kesäolympialaisissa oli mukana urheilijoita 44 eri maasta, jotka kilpailivat 126 eri tapahtumassa. 28 maan urheilijat saavuttivat mitalisijoja. Eniten olympiavoittoja saavuttivat Yhdysvaltain urheilijat. == Mitalitaulukko == == Lähteet == Mitalitaulukko 1924
Häräntappoase

Häräntappoase on Anna-Leena Härkösen 17-vuotiaana kirjoittama esikoisteos ja yksi 1980-luvun suosituimpia suomenkielisiä proosakirjoja.Yle, Elävä arkisto Romaani sai J. H. Erkon palkinnon vuoden 1984 parhaana esikoisteoksenaHs.fi . Häräntappoase on nuorten elämää kuvaava, puhekielellä kirjoitettu romaani. Kirjasta on tehty samanniminen viisiosainen televisiosarja (1989) sekä useita eri teatteriesityksiä. Vuoden 1989 televisiosarjassa Allua näyttelee Santeri Kinnunen ja Kerttua Outi Alanen.Otava.fi Elisa julkisti kesäkuussa 2020, että Häräntappoaseesta tehdään nykyaikaistettu televisiosarja, jonka on katsottavissa Elisa Viihde -suoratoistopalvelussa. Uusi versio sarjasta julkaistiin Elisa Viihde -palvelussa kesällä 2021. ==Juoni== Kirjan päähenkilönä on vaasalainen Alpo ”Allu” Korva, joka on peruskoulunsa juuri päättänyt 16-vuotias poika. Hän suunnittelee kesälomaa ystävänsä Taalan kanssa. Suunnitelma menee kuitenkin pieleen, koska Alpon äiti on järjestänyt hänet koko heinäkuuksi heinätöihin sukulaistensa Takkisten luo Himangan Torvenkylään. Saapuessaan Torvenkylään Alpo ei tiedäkään, kuinka ikimuistoinen kesä on tulossa. Alpon seurana kesällä on Pasi Rutanen, joka on myös tullut heinätöihin Takkisille. Alpo tutustuu Torvenkylän nuoriin, joista keskeisimmäksi nousee Kerttu Hurme. Kerttu on äitiään Annia vastaan kapinoiva teini, joka on kuitenkin pohjimmiltaan lapsenmielinen maalaistyttö. Alpo rakastuu Kerttuun, ja siitä alkaa maalaiskylän ”Romeon ja Julian” tarina. == Lähteet == == Kirjallisuutta == * ”Nuoruuden dokumentti”, teoksessa == Aiheesta muualla == * Häräntappoase Kirjasampo-sivustolla Luokka:Anna-Leena Härkösen teokset Luokka:Suomalaiset nuortenkirjat Luokka:Vuoden 1984 kirjat
Vuoden 1928 kesäolympialaisten mitalitaulukko

Vuoden 1928 kesäolympialaisissa oli mukana urheilijoita 46 eri maasta, jotka kilpailivat 109 eri tapahtumassa. 33 maan urheilijat saavuttivat mitalisijoja. Eniten olympiavoittoja saavuttivat Yhdysvaltain urheilijat. == Mitalitaulukko == == Lähteet == Mitalitaulukko 1928
Vuoden 1932 kesäolympialaisten mitalitaulukko

Vuoden 1932 kesäolympialaisissa oli mukana urheilijoita 37 eri maasta, jotka kilpailivat 117 eri tapahtumassa. Mitalitaulukon ensimmäinen oli isäntämaa Yhdysvallat. == Mitalitaulukko == == Lähteet == Mitalitaulukko 1932
Vuoden 1936 kesäolympialaisten mitalitaulukko

Vuoden 1936 kesäolympialaiset, viralliselta nimeltään XI olympiadin kesäkisat, oli kansainvälinen monilajinen urheilutapahtuma, joka järjestettiin Berliinissä, Saksassa 1.–16. elokuuta. Berliini oli aikaisemmin valittu vuoden 1916 kesäolympialaisten isäntäkaupungiksi, mutta kisat peruttiin ensimmäisen maailmansodan vuoksi.https://uk.sports.yahoo.com/blogs/world-of-sport/olympic- countdown-berlin-1936-132812934.html Vuoden 1936 kesäolympialaisiin osallistui siihen mennessä ennätyksellisethttps://www.ushmm.org/wlc/en/article.php?ModuleId=10007087 49 kansallista olympiakomiteaa ja 3 963 urheilijaa, jotka kilpailivat 129 mitalitapahtumassa 19 urheilulajissa. 32 kansallisen olympiakomitean urheilijoita ylsi mitaleille, ja näistä 21 saavutti ainakin yhden kultamitalin. 17 olympiakomiteaa jäi mitalitta. Kisojen isäntämaa Saksan urheilijat voittivat yhteensä 89 mitalia, joka on edelleen yhtenäisen Saksan ennätys, tosin Itä-Saksa ylitti Berliinin kisojen mitalimäärän vuosien 1976, 1980 ja 1988 kesäolympialaisissa.http://www.telegraph.co.uk/sport/olympics/8660580/Olympic- Medal-Table.html == Mitalitaulukko == Painonnoston 67,5 kilogramman painoluokassa itävaltalainen Robert Fein ja egyptiläinen Anwar Mesbah päätyivät tasatulokseen, jolloin molemmat palkittiin kultamitalilla ja hopeaa ei jaettu. Telinevoimistelun permantokilpailussa saksalainen Konrad Frey ja sveitsiläinen Eugen Mack päätyivät tasapisteisiin, jolloin kumpikin palkittiin pronssimitalilla. Näiden poikkeustapausten vuoksi Berliinin olympiakisoissa jaettiin 130 kulta- ja pronssimitalia mutta vain 128 hopeamitalia.http://library.la84.org/6oic/OfficialReports/1936/1936v2sum.pdf == Lähteet == Mitalitaulukko 1936
Vuoden 1948 kesäolympialaisten mitalitaulukko

Vuoden 1948 kesäolympialaisissa oli mukana urheilijoita 59 eri maasta, jotka kilpailivat 136 eri tapahtumassa. Mitalitaulukon ensimmäinen oli Yhdysvallat. == Mitalitaulukko == == Lähteet == Mitalitaulukko 1948
Vuoden 1952 kesäolympialaisten mitalitaulukko

Vuoden 1952 kesäolympialaisissa oli mukana urheilijoita 69 eri maasta, jotka kilpailivat 149 eri tapahtumassa. Mitalitaulukon ensimmäinen oli Yhdysvallat. == Mitalitaulukko == == Lähteet == Mitalitaulukko 1952
ACiD Productions

ACiD Productions (ACiD) on underground-ryhmä digitaalisia taiteilijoita. Vuonna 1990 perustettu ryhmä keskittyi aluksi ANSI-taiteeseen BBS:iä varten. Ryhmä on viime aikoina laajentanut aluettaan muun graafisen median ja ohjelmistotuotannon aloille. == Historia == ANSI Creators In Demandin perustivat RaD Man, Shadow Demon, Grimm, The Beholder ja Phantom vuonna 1990. He keskittyivät aluksi ANSI- ja ASCII-taiteeseen, mutta ryhmä haarautui myöhemmin tekemään esimerkiksi musiikkia (ns. trackereilla), demoja, ja multimediaohjelmia (kuten esimerkiksi kuvankatseluohjelmia). 1990-luvun puolessavälissä ACiD perusti useita alaryhmiä keskittymään enemmän näihin alueisiin. Esimerkiksi Remorse on virallinen alaryhmä, joka on vastuussa ASCII- ja muusta tekstipohjaisesta taiteesta, ja pHluid taas vastaa musiikin tuotannosta. Nykyään ACiD keskittyy lähinnä digitaalisen taiteen säilyttämiseen, radio-ohjelmiin ja DVD-pohjaisen artskenearkiston myyntiin (Dark Domain -DVD-ROM, 2004). == Aiheesta muualla == * Ryhmän sivut Luokka:Artskene Luokka:Demoskene
Barnaul

Barnaul () on 625 679 (2012) asukkaan kaupunki Altain aluepiirissä Etelä- Siperiassa Venäjällä. Se sijaitsee Objoen varrella noin 200 km Novosibirskista etelään. Kaupunki on Altain aluepiirin hallinnollinen ja kulttuurinen keskus sekä rautatiesolmu keskellä kaivosteollisuusaluetta. Kaupunki on Uralin alueen merkittävän teollistajan Akinfi Demidovin perustama 1730-luvulla. Kaupunginoikeudet Barnaul sai 1771. Seutu soveltuu maastonsa vuoksi maanviljelyyn, ja Barnaulin taimitarha on Suomessakin tunnettu. Barnaul City Duma.jpg|Barnaulin kaupunginvaltuuston (duma) rakennus. Altai Drama Theatre.jpg| Altain teatteritalo. Altai State Academy of Culture and Arts.jpg| Altain valtiollinen kulttuuri ja taideakatemia. Sakharov's Square in Barnaul.JPG| Uimahalli (keskellä) ja urheilupalatsi (oikealla) Saharovin aukion vierellä. Barnaul (2021)-20.jpeg|Barnaulin rautatieasema. Barnaul River Port.jpg| Jokisatama Objoen yläjuoksulla. Barnaul Airport-2021 - 2.jpeg|Lentoasemaa. Prospekt Lenina from the bridge.JPG| Leninin valtatie. ==Lähteet== ==Aiheesta muualla== *Barnaul (2013) (themoscowtimes.com) *JSC Barnaul Machine Tool Plant (army-guide.com) * Barnaul Luokka:Altain aluepiirin kaupungit
Venäläinen ruletti

Venäläinen ruletti on alkujaan kaksintaistelutapa mutta myös uhkapeli, jota pelataan asettamalla yksi tai useampi patruuna revolverin panosrumpuun eli rullaan, minkä jälkeen rullaa pyöräytetään ja hana viritetään katsomatta panoksen paikkaa. Sen jälkeen piippu suunnataan omaa päätä kohti ja vedetään liipaisimesta. Kaksintaistelussa perusteena oli, että koska vainaja oli ampunut itsensä, ei muita asiaan osallisia voitu rangaista. Koska rullassa on vain yksi patruuna, mahdollisuus osua patruunan kohdalle on 1: n, missä n on rullan sylintereiden lukumäärä. Kuusisylinterisessä mahdollisuus on siis 1/6 eli ~ 16,7 %. Myös aseen mekaniikka vaikuttaa mahdollisuuksiin. Hyvin pyörivä rulla, jossa on yksi patruuna, noudattaa painovoiman lakeja: painava patruuna vaikuttaa siihen, että rulla voi pysähtyä useimmin siten, että patruuna on rullan alaosassa pysähtyessään, täten parantaen pelaajan mahdollisuuksia – mutta vain, jos rullan annetaan pyöriä vapaasti pysähtymiseen asti. Venäläinen ruletti tuli suurelle yleisölle tunnetuksi elokuvasta Kauriinmetsästäjä. Elokuva innoitti monia ihmisiä kokeilemaan venäläistä rulettia kohtalokkain seurauksin.http://www.snopes.com/movies/films/deerhunt.htm Käsitteenä venäläinen ruletti esiintyi tiettävästi ensimmäisen kerran vuonna 1937 amerikkalaisessa aikakauslehdessä julkaistussa novellissa, jossa venäläinen kersantti kertoo siitä. Erilaisista tarinoista huolimatta ei ole näyttöä, että peli olisi todellisuudessa ollut erityisen tunnettu tai pelattu juuri Venäjällä. Suomalainen esiintyvä taiteilija Aimo Leikas kuoli venäläiseen rulettiin esiintyessään tempussa, jossa revolveriin ladattiin satunnaisesti paukkupatruunoita ja oikeita patruunoita.Sirkusteltta:Aimo Leikas GoogleNews: Toledo,Ohio, Friday sept 10, 1976 Puhekielessä riskialtista toimintaa verrataan monesti venäläiseen rulettiin, vaikka riskin toteutumisen todennäköisyys olisi täysin erilainen kuin venäläisessä ruletissa. == Katso myös == * Ruletti == Lähteet == Luokka:Uhkapelit Luokka:Kaksintaistelu Luokka:Seulonnan keskeiset artikkelit
Vuoden 1956 kesäolympialaisten mitalitaulukko

Vuoden 1956 kesäolympialaisissa oli mukana urheilijoita 67 eri maasta, jotka kilpailivat 145 eri tapahtumassa. Mitalitaulukon ensimmäinen oli Neuvostoliitto. == Mitalitaulukko == == Lähteet == Mitalitaulukko 1956
XMM-Newton

XMM-Newton on ESAn röntgensatelliitti, eli se on röntgenalueen avaruusteleskooppi. Lyhenne XMM (X-ray Multi-Mirrors) oli ennen laukaisua käytössä niin pitkään, että sekin on tälle avaruuslennolle vakiintunut nimi. Satelliitti laukaistiin 10. joulukuuta 1999 Ariane 5 -kantoraketilla (lento numero 504 eli neljäs Ariane 5-laukaisu) ESAn tukikohdasta Etelä-Amerikasta Guyanan avaruuskeskuksesta. == Satelliitti == Satelliittin rata on soikea: perigeumi on 8 549,4 kilometriä ja apogeumi 112 568,1 kilometriä. Satelliitti kiertää Maan kahdessa vuorokaudessa, josta satelliitti joutuu viettämään kahdeksan tuntia van Allenin vyöhykkeen sisällä. Satelliitti menee tarvittaessa suojatilaan säteilyvyöhykkeiden sisällä. Röntgenmittaukset tehdään radan apogeumissa, ja data lähetetään Maahan perigeumissa. Satelliitin massa oli laukaisuhetkellä 3 760 kg, josta 530 kg oli radankorjaukseen ja asennonsäätöön käytettävää ajoainetta. Satelliitin korkeus on 10 metriä. Tästä röntgenteleskooppi on 7,5 metriä pitkä. Rungon suurin läpimitta 4 x 4 metriä. Aurinkopaneelien kärkiväli on 16 metriä. Ne tuottavat 1 600 wattia sähköä tehtävän lopussa, jolloin aurinkokennojen tehokuus on laskenut. Satelliitti on kolmiakselistabiloitu. == Tieteellinen tavoite == Röntgensäteitä ei voida fokusoida linssien tai peilipinnan avulla, koska säteet läpäisevät peilimateriaalin. Kun röntgensäde törmää metallipintaan hyvin loivassa kulmassa (muutama aste), se kimpoaa pinnasta. Säteet voidaan fokusoida, ja täten detektorille saadaan riittävä määrä röntgensäteilyä mittausta varten. Kokoavan peilipinnan alan tulee olla hyvin suuri. XMM:n kukin peili koostuu 58 sisäkkäisestä hyvin loivasti kaareutuvasta putkimaisesta peilistä. Satelliitilla tutkitaan syvän taivaan röntgenlähteitä. XMM-satelliitissa on 30 cm näkyvän valon kaukoputki, jolla kuvataan samoja kohteita kuin röntgenteleskoopeilla. XMM:n teleskoopit suunniteltiin ja rakennettiin saksalaisten Carl Zeissin ja Kayser-Threden sekä italialaisen Media Larion yhteistyönä. Niiden maanpäälliset testit suoritti Max Planck -instituutti. Teleskoopin kantava runko valmistettiin Suomessa Patrian tehtaalla Kuorevedellä. Se on suurin siviilisatelliitin hiilikuiturakenne. == Katso myös == * Chandra-avaruusteleskooppi * NuSTAR == Lähteet == == Aiheesta muualla == * * * * * Luokka:Avaruusteleskoopit Luokka:Satelliitit Luokka:Vuoden 1999 avaruustoiminta
Kieli (täsmennyssivu)

Kieli tarkoittaa seuraavia asioita: * kieli, ihmisten viestintämenetelmä, tyypillisesti luonnollinen kieli ** synteettinen kieli ** keinotekoinen kieli * kieli, ruumiinosa * formaali kieli, logiikassa ja tietojenkäsittelyteoriassa joukko äärellisiä merkkijonoja * tietokonekieli, tietokoneen toiminnan ohjaamiseen tms. käytetty kieli ** ohjelmointikieli ** kyselykieli ** merkintäkieli * matemaattinen merkintä, kirjoitusjärjestelmä tai formaali kieli ** matemaattinen merkintäkieli, kuten MathML * kieli, soittimen värähtelevä osa * kieli, lukon osa. * kengänkieli, kengän päällimmäinen osa, kengännauhan alla.
Kalparitaristo

Kalpaveljet (, ) oli Liivinmaalla toiminut keskiaikainen katolinen ritarikunta, joka perustettiin Riiassa vuonna 1202 käännyttämään Baltian asukkaita kristinuskoon. Perustajana oli paavin käskynhaltija, Riian piispa Albert von Buxhövden. Vuoden 1237 jälkeen Kalpaveljiä nimitettiin tavallisesti Liivinmaan saksalaiseksi ritarikunnaksi. ==Paavi tehosti käännytystä== Liiviläisiin kohdistunut käännytystyö oli aluksi rauhanomaista, mutta lähetyssaarnaajia uhkailtiin ja monet kastetut kääntyivät takaisin pakanuuteen. Vuonna 1196 piispaksi nimettiin Loccumin luostarin apotti Bertold. Koska paavi oli julistanut ristiretken Liivinmaan käännyttämisen tueksi, Bertold saapui Baltiaan 1198 mukanaan joukko värvättyjä aatelisia ja ammattisotureita. Bertoldin kuoltua Liivinmaan kolmanneksi piispaksi nimitettiin 1199 Albert von Buxhövden. Kun tuore paavi Innocentius III kehotti Saksin, Westfalenin, Mecklenburgin ja Elben rantamaiden kristittyjä ristiretkelle Liivinmaalle, Albert värväsi mukaansa 500 ristiretkeläisen joukon. Kun käännytystoiminta pian muuttui väkivaltaiseksi valloitukseksi, pysyvän asevoiman tarve kävi välttämättömäksi: ristiretkeläiset viipyivät yleensä vain vuoden ja siksi pitkäjänteinen työ oli mahdotonta. Vuonna 1202 perustetun ritariston esikuva oli Palestiinassa perustettu Temppeliherrain ritarikunta. Syksyllä 1215 Riian piispa Albert matkusti Roomaan osallistuakseen suureen kirkolliskokoukseen, neljänteen lateraanikonsiiliin. Paavi kuunteli piispan huolia ja julisti Liivinmaan Jumalan Äidin maaksi (Terra Matris) ja vahvisti näin tukensa Liivinmaalle tehtäville ristiretkille. Kun Palestiina oli Jumalan Pojan maa, asettautui Liivinmaa näin samanarvoiseksi ristiretkien kohteeksi. ==Ritaristo== Ritariston ensimmäisenä suurmestarina toimi Venno von Rohrbach. Jäseninä oli aseistettuja kalpaveljiä, uskontoon keskittyviä munkkiveljiä sekä varsinaisina sotilaina ritariveljiä. Kalpaveljien tunnuksena oli punainen risti sekä punainen miekka valkoisessa viitassa. Kärsittyään tappion liettualaisille Kalparitaristo muuttui 1237 Liivinmaan ritarikunnaksi ja oli Saksalaisen ritarikunnan haara. Ritarikunnat hallitsivat yhdessä Liivinmaan, Kuurinmaan ja Saarenmaan aluetta eli suurin piirtein nykyistä Latviaa ja Etelä-Viroa vastaavaa aluetta. == Liivinmaan sota ja Liivinmaan ritarikunnan loppu == 1237–1525 Liivinmaan Ritarikunta oli itsenäinen valtio de facto, ja siitä tuli itsenäinen de jure, kun vuonna 1525 Saksalaisen ritarikunnan valtio muuttui Preussin herttuakunnaksi, joka oli Puolan vasallivaltio ja Puolan kuninkaan lääni. Vuonna 1558 Venäjä aloitti Liivinmaan sodan. Vuonna 1562 Liivinmaan ritarikunnan viimeinen suurmestari Gotthard Kettler neuvotteli Puolan kuninkaan kanssa ja suurin osa ritarikunnan maista siirtyi Puola-Liettualle. Hallitsemiensa maiden eteläiseen osaan Kettler perusti Kuurinmaan herttuakunnan. Viron pohjoisosa Vironmaa siirtyi Ruotsille ja Saarenmaa Tanskalle. == Katso myös == * Petrus Kaikewalde ==Lähteet== ==Kirjallisuutta== * == Aiheesta muualla == *Order of the Brothers of the Sword (britannica.com) Luokka:Hengelliset ritarikunnat Luokka:Baltian historia Luokka:Riian historia
Vuoden 1960 kesäolympialaisten mitalitaulukko

Vuoden 1960 kesäolympialaisissa oli mukana urheilijoita 67 eri maasta, jotka kilpailivat 145 eri tapahtumassa. Mitalitaulukon ensimmäinen oli Neuvostoliitto. == Mitalitaulukko == == Lähteet == Mitalitaulukko 1960
Gelasius II

Paavi Gelasius II (k. 29. tammikuuta 1119) oli paavina 24. tammikuuta 1118 – 28. tammikuuta 1119.Hanska 2005: 320. Hän syntyi Gaetassa merkittävään perheeseen ja sai nimekseen Givoanni Coniulo. Giovannista tuli munkki Monte Cassinoon, josta paavi Urbanus II vei hänet Roomaan ja teki hänestä kanslerin ja kardinaalin. Pian kun hänet oli yksimielisesti valittu paaviksi, keisari Henrik V:n kannattaja Cencius Frangipanè vangitsi hänet, mutta Gelasius pääsi vapaaksi, kun roomalaiset ryhtyivät kapinaan hänen puolestaan. Keisari ajoi Gelasiuksen Roomasta maaliskuussa 1118 ja julisti tämän valinnan mitättömäksi sekä asetti Burdinuksen, Bragan arkkipiispan vastapaaviksi, jonka paavinimi oli Gregorius VIII. Gelasius pakeni Gaetaan, jossa hänestä tehtiin pappi ja piispa, minkä jälkeen hän julisti Henrikin ja vastapaavin pannaan. Normannien suojeluksessa hän palasi Roomaan heinäkuussa, josta hänen piti lähteä pakoon keisarin kannattajien, erityisesti frangipanien, häirinnän takia. Gelasius lähti Ranskaan, siunasi matkalla Pisan katedraalin, ja saapui Marseillehin lokakuussa. Hänet otettiin vastaan innostuneesti Avignonissa, Montpellier’ssa ja muissa kaupungeissa. Gelasius piti kirkolliskokouksen Viennessä tammikuussa 1119 ja suunnitteli kirkolliskokouksen pitämistä investituurariidan ratkaisemiseksi, mutta kuoli Clunyssä ennen kuin ehti toteuttaa suunnitelmansa. == Lähteet == * === Viitteet === == Aiheesta muualla == Luokka:Paavit Luokka:1060-luvulla syntyneet Luokka:Vuonna 1119 kuolleet
Tea

Tea ja Teea ovat suomalaisia naisten etunimiä. Suomalaisessa kalenterissa Tean nimipäivä on 6. helmikuuta. Ortodoksisessa kalenterissa se on 29. heinäkuuta, jolloin on marttyyri Teodoten muistopäivä. Suomessa nimi Tea on 1900-luvun alusta vuoden 2019 loppuun mennessä annettu 2 859 ja Teea hieman alle 470 naiselle. == Nimen alkuperä == Tea ja Teea ovat lyhennelmiä nimestä Dorotea, kuten myös Tiia ja Tia. == Tunnettuja Teoja ja Teeoja == Listan henkilöt ovat suomalaisia, ellei toisin mainita. * Tea Finni (s. 1980), pikajuoksija * Tea Helenelund (1917–2010), kuvanveistäjä * Tea Hiilloste (s. 1982), muusikko ja juontaja * Tea Holm, teologi, uskontotieteilijä ja spiritualismin tutkija * Tea Ista (1932–2014), näyttelijä * Tea Karvinen (s. 1961), kelkkailija ja uutisvalokuvaaja * Tea Khalifa (s. 1977), näyttelijä ja juontaja * Tea Latvala (s. 1977), muotoilija ja juontaja * Téa Leoni (s. 1966), yhdysvaltalainen näyttelijä * Tea Mäkipää (s. 1973), kuvanveistäjä ja installaatiotaiteilija * Téa Obreht (s. 1985), serbialais-bosnialais-yhdysvaltalainen kirjailija * Tea Santahuhta (s. 2002), pesäpalloilija * Tea Tauriainen, Tea Tee (s. 1988), sarjakuvantekijä, graafinen suunnittelija, kuvittaja ja tatuointitaiteilija * Tea Törmänen (s. 1983), amerikkalaisen jalkapallon pelaaja ja Liberaalipuolueen poliitikko * Teea-Kaisa Vikiö (s. 1987), pesäpalloilija * Tea Vikstedt (ent. Vikstedt-Nyman), kilpapyöräilijä ja Vasemmistoliiton kaupunginvaltuutettu * Tea Villilä (s. 1991), jääkiekkoilija == Lähteet == Luokka:Etunimet
Euroopan hymni

Euroopan hymni on Euroopan unionin ja Euroopan neuvoston kansallishymni. Melodia on peräisin Beethovenin 9. sinfonian (1824) finaalista. Euroopan neuvosto valitsi sen vuonna 1972 omaksi hymnikseen. Euroopan yhteisön huippukokous päätti vuonna 1985 valita sen EY:n hymniksi. Hymnin tarkoitus ei ole korvata jäsenmaiden omia kansallislauluja, vaan korostaa niiden jakamia yhteisiä arvoja ja siten Euroopan yhtenäisyyttä. Sitä voidaan soittaa sellaisissa virallisissa yhteyksissä, joilla on jokin yhteys Euroopan unioniin. Jotta yhtä jäsenmaiden kielistä ei suosittaisi muiden kustannuksella, ei "Euroopan hymni" ole Friedrich Schillerin saksankielisellä tekstillä laulettu Beethovenin musiikin kuorosovitus, vaan instrumentaaliversio, jonka Herbert von Karajan sovitti Euroopan neuvoston toimeksiannosta kolmena versiona: soolopianolle, puhallinorkesterille ja sinfoniaorkesterille. Virallista tekstiä melodiaan ei ole, vaan useita vaihtoehtoisia versioita eri kielillä. Ehdolla Euroopan hymniksi oli myös Eurovision tunnusmelodia, Marc-Antoine Charpentierin Te Deum. == Katso myös == * Euroopan unionin symbolit == Lähteet == == Aiheesta muualla == * Latinankielinen vaihtoehtoinen Eurooppa-hymni, myös suomeksi Luokka:Kansallislaulut hymni
Avignon

Avignon on kunta Etelä-Ranskassa. Se sijaitsee Rhônejoen rannalla Vauclusen departementissa Provence-Alpit-Rivieran alueella. Avignon on Vauclusen departementin pääkaupunki. Avignonissa on 92 454 asukasta (2006) ja suur- Avignonin alueella 155 000 asukastaInsee - Résultats du recensement de la population de 2013 - Série historique des résultats du recensement pour l'aire urbaine d'Avignon. Viitattu 31.10.2016. . == Historia == Avignon on asutettu hyvin aikaisessa vaiheessa. Rooman valtakunnassa se oli Gallia Narbonensisin provinssin keskus. 1100-luvun lopulla Avignon julistautui itsenäiseksi, mutta itsenäisyys murskattiin vuonna 1226, kun Ranskan kuningas Ludvig VIII valtasi kaupungin.Chronologie cathares. Viitattu 31.10.2016. Vuonna 1309 Ranskan kuningas siirsi katolisen kirkon hallinnon paaveineen Avignoniin, joka kuului siihen aikaan Sisilian kuningaskunnalle. Avignonissa kirkko joutui alistumaan monessa asiassa Ranskan kuninkaan tahtoon. Avignonin vankeus kesti vuoteen 1377. Avignon kasvoi tähän aikaan 40 000 asukkaan kaupungiksi, mikä oli siihen aikaan huomattavan suuri asukasluku. Vuosina 1309–1377 Avignonissa asui seitsemän paavia: *Klemens V *Johannes XXII *Benedictus XII *Klemens VI *Innocentius VI *Urbanus V *Gregorius XI Vuosina 1335–1364 rakennettiin Palais des Papes, Paavien palatsi, joka tarjosi paaveille suojaa. Palatsin seinät ovat yli viisi metriä paksut. Nykyään palatsi toimii museona. Avignon ympäristöineen pysyi paavin hallinnassa, Kirkkovaltioon kuuluneena ekslaavina vuoteen 1797 saakka, jolloin Ranska valtasi sen itselleen. ==Avignonin kulttuuria ja nähtävyyksiä== * Palais des Papes * Pont Saint-Bénézet, kuuluisa Avignonin silta * katedraali * runoilija Petrarcan Laura-sonetit ovat syntyneet runoilijan vuonna 1327 Avignonin katedraalissa tapaaman naisen innoittamina. * taidemuseo Calvet == Lähteet == == Aiheesta muualla == * Paavien palatsi * Festival d'Avignon * Ville d'Avignon Luokka:Ranskan kaupungit Luokka:Unescon maailmanperintökohteet Ranskassa Luokka:Vauclusen kunnat
Dolchamar

thumb|Dolchamar esiintymässä Saksassa 2006. Dolchamar [] on Lontoossa perustettu, mutta nykyään Helsingissä toimiva yhtye, jonka sanoitukset on kirjoitettu esperantoksi. Yhtyeen tyyli vaihtelee elektronisesta rockista hip hopiin. Yhtyeessä on ollut useita eri kokoonpanoja, joiden keskeisenä hahmona on Patrik Austin (Piechjo). Dolchamarin levy-yhtiö on ranskalainen esperantonkieliseen musiikkiin erikoistunut Vinilkosmo. Yhtyeen ensimmäinen levy Lingvo intermonda (2000) on tyyliltään elektroa hip hop -vaikuttein, mutta vuonna 2005 ilmestynyt Rebela sono oli lähempänä garage rockia. Dolchamar tunnettiin nimellä Dolcxamar, kunnes se vaihtoi nimensä vuonna 2003. Vuoden 2005 syyskuuhun asti yhtyeessä oli kuusi jäsentä. Tämä kokoonpano hajosi, mutta jäljelle jääneet Hannu Linkola ja Patrik Austin jatkoivat keikkailua vaihtelevien muusikoiden kanssa. Samalla Hannu Linkola siirtyi lyömäsoittimista rumpuihin ja Patrik Austin ryhtyi laulamisen ohella soittamaan kitaraa. Vuoden 2006 alussa yhtye julkaisi Internetissä Rebela sono -levyn kappaleista tehtyjä yhtyeen vanhempaa tyyliä mukailevia versioita. Dolchamar on esiintynyt Suomessa, Ruotsissa, Saksassa, Puolassa, Unkarissa, Bosniassa, Italiassa ja Ranskassa, pääasiassa esperantotapahtumissa. Levyllä Rebela sono sanoitukset on kirjoitettu korvaamalla ks x-kirjaimella, ja esperanton erikoismerkit (ĉ, ĝ, ĥ, ĵ, ŝ, ŭ) niin sanotulla h-järjestelmällä (ch, gh, k, jh, sh, u). == Jäsenet == === Nykyiset jäsenet === *Patrik Austin: kitara ja laulu *Hannu Linkola: rummut ja lyömäsoittimet *Andrei Dumitrescu: koskettimet *Sebastian Dumitrescu: basso === Entiset jäsenet === *Leena "Lenja" Peisa: koskettimet ja laulu == Julkaisut == *Kun ikso (demo, 1999) *#Malbonulo *#Pacman *#Mi volas pli *Lingvo intermonda (2000) *#Malbonulo *#Ĉu vi pretas *#Urbega nimfo *#Pacman *#Mi volas pli *#...kaj pli *#Tunel' tra la ter' *#Lingvo intermonda *#F--iĝu! *Rebela Sono (2005) *#Junaj idealistoj *#Himno de Esperhe *#Akcidentoj *#Ni chiuj ni *#...Kaj chi tio povas ighi nenio *#Kontra krusadanto *#Solaj paroj *#Subamighi *#Simia kaptilo *#Kr3yza festema injo *#Chinokta sento *#En Grekia *Trejn Tu Noŭer (2009) *#Trejn Tu Noŭer *#2Gether 4Awhile *#M.T.R. *#River *#Clavis *#Ni Festis Unu Nokton *#Experimento música *#La Pordisto *#Ho Abio *#-if- *#Des Pli *#La Fariseo == Aiheesta muualla == *Yhtyeen kotisivut * * * MusicExpress – Dolchamar – musiikkinäytteitä Luokka:Esperantomusiikki Luokka:Suomalaiset rockyhtyeet
Agnes de Poitou

Agnes de Poitou (n. 1025 – 14. joulukuuta 1077 Rooma, Kirkkovaltio) oli keisari Henrik III:n keisarinnapuoliso ja toimi Pyhän saksalais-roomalaisen keisarikunnan hallitsijana vuosina 1056–1062 poikansa Henrik IV:n sijaisena tämän ollessa alaikäinen. == Suku == Hän oli Akvitanian herttuan ja Poitoun kreivin Vilhelm V:n (969–1030) ja tämän kolmannen puolison Agnes Burgundialaisen (n. 995-1068) nuorin tytär. Hänen vanhemmat veljensä olivat Akvitanian herttua Vilhelm VII ja Vilhelm VIII. Hänen velipuoliaan olivat Akvitanian herttua Vilhelm VI ja Gascognen herttua Guy. Agnesin isän kuoleman jälkeen äiti avioitui uudelleen vuonna 1032 Anjoun herttua Geoffrey II:n kanssa, he erosivat vuonna 1050. == Avioliitto ja lapset == Agnes oli keisari Henrik III:n toinen puoliso, he avioituivat marraskuussa 1043 Ingelheimin keisarillisessa palatsissa, Mainzin länsipuolella. Heille syntyi kuusi lasta, joista neljä selvisi aikuisikään asti. * Adelheid II (1045, Goslar – 11. tammikuuta 1096), Gandersheimin luostarin abbedissa vuodesta 1061 ja Quedlinburgissa vuodesta 1063 * Gisela (1047, Ravenna – 6. toukokuuta 1053), kuoli 6-vuotiaana * Matilda (lokakuu 1048 Pöhlde – 12. toukokuuta 1060), avioitui 1059 Rudolf von Rheinfelden (n. 1025–1080), Svaabian herttuan ja Saksan vastakuninkaan vuonna 1077 kanssa, heille mahdollisesti syntyi yksi poika * Henrik IV, isänsä seuraaja * Konrad (1052, Regensburg – 10. huhtikuuta 1055), Baijerin herttua vuodesta 1054, kuoli 3-vuotiaana * Judith (1054, Goslar – 14. maaliskuuta 1092 tai 1096), avioitui ensin vuonna 1063 Unkarin kuningas Salamonin kanssa, avioliitto oli lapseton ja toisen kerran vuonna 1089 Puolan herttua Władysław I Hermanin kanssa. == Lähteet == == Aiheesta muualla == Luokka:Pyhän saksalais-roomalaisen keisarikunnan hallitsijat Luokka:1020-luvulla syntyneet Luokka:Vuonna 1077 kuolleet
Nicolas Bourbaki

Nicolas Bourbaki on salanimi, jota käytti ryhmä pääasiassa ranskalaisia 1900-luvun matemaatikkoja. Bourbaki kirjoitti joukon modernia korkeampaa matematiikkaa käsitteleviä kirjoja, ensimmäisen vuonna 1935. Ryhmän tavoitteena oli perustaa koko matematiikka joukko-opille, mikä tavoite johti heidät pyrkimään kohti äärimmäistä tarkkuutta, formaalisuutta ja yleisyyttä. Samalla ryhmä loi muutamia uusia termejä ja käsitteitä. Vaikka Bourbaki on kuvitteellinen henkilö, Bourbaki-ryhmä tunnetaan virallisesti nimellä Association des collaborateurs de Nicolas Bourbaki ("Nikolas Bourbakin työtovereiden yhdistys"), jonka toimisto on École Normale Supérieuressa, Pariisissa. Kaikkia ryhmän jäsenten nimiä ei kuitenkaan tiedetä. Se kuitenkin tiedetään, että ryhmän jäsenten kokonaismäärä pidettiin jatkuvasti samana. Kun joku jäsen täytti 50 vuotta, hänen tuli jättää ryhmä, jolloin muut jäsenet valitsivat tilalle uuden henkilön. Ryhmän nimi on viittaus 1800-luvulla eläneeseen kenraali Charles Denis Bourbakiin. == Lähteet == == Aiheesta muualla == Luokka:Ranskalaiset matemaatikot Luokka:Salanimet
Tuomarila

Tuomarila (, jonka mukaan käytetään joskus lempinimeä Domi) on osa-alue Espoon keskuksen kaupunginosassa. Tuomarilan historian katsotaan alkaneen 1900-luvun alkupuolella, kun rantaradan yhteys Karjaalta Pasilaan valmistui 1903 ja parantuneiden kulkuyhteyksien vuoksi Espoon kirkon läheisyyteen sijoittuneet Domsin, Sunan, Dahlin, Jofsin ja Kirstin maatilat alkoivat vähitellen väistyä alueelta uuden asutuksen tieltä. Tuomarilan nykyinen rakennuskanta koostuu enimmäkseen omakoti- ja rivitaloista sekä enenevissä määrin myös matalahkoista kerrostaloista. Asukkaita on noin 3 000\. Alueella toimii muun muassa peruskoulu, päiväkoti, mormonikirkko sekä 1929 perustettu Tuomarilan VPK, jonka vuonna 1950 talkoovoimin valmistunut VPK-talo Palotiellä on Tuomarilan ehkä parhaiten tunnettu maamerkki. VPK-talossa toimintaansa pyöritti elokuun 2011 loppuun asti myös maineikas ja pitkän historian omaava Kino Tuomarila, joka oli yksi Espoon viimeisistä vanhan ajan elokuvateattereista. Tuomarilan luonnonläheisestä sijainnista huolimatta keskuspuiston ja Kauniaisten Kasavuoren välissä on se keskeisellä paikalla muun muassa Espoon keskuksen ja Lommilan monipuolisten ja kehittyvien palvelujen sekä rantaradan, Helsinki–Turku-moottoritien (Turunväylän), Kehä II:n ja Kehä III:n tarjoamien hyvien kulkuyhteyksin äärellä. Tuomarilan rautatieasemalla pysähtyvät lähiliikennejunat E, L, ja U. Itse asemarakennus on säilynyt lähes alkuperäisessä 1930-luvun ulkoasussaan. Viime vuosien aikana Tuomarila on kasvanut voimakkaasti. Juna-aseman pohjoispuolelle on noussut uusi Kulovalkean kerrostalovaltainen asuinalue, ja myös junaradan välittömään läheisyyteen sen eteläpuolelle niin sanottuun vanhaan Tuomarilaan on rakennettu uusia rivi- ja kerrostaloja. Tuomarilan alue laajasti käsitettynä on kasvanut lännessä kiinni Sunaan ja Suvelaan sekä pohjoisessa Kirkkojärveen. Björkbackan yhdyskuntahistoriallinen huvila sijaitsee Tuomarilassa.Härö, s. 79 == Lähteet == * === Viitteet === == Kirjallisuutta == *Lassila, Ritva (päätoim.): Pihkassa Tuomarilaan: kaupunginosan tarinoita. Tuomarila-seura 2016. ISBN 9529378211. == Aiheesta muualla == * Espoon keskuksen kaupunkipolut * Tuomarila-seura ry * Tuomarilan Vapaaehtoinen Palokunta - Domsby Frivilliga Brandkår r.y. Luokka:Espoon keskus Luokka:Espoon kylät Luokka:Uudenmaan maakunnan entiset taajamat
Indokiina

thumb|350px|Indokiinan määritelmä: Indokiina eli Taka-Intia on alue Kaakkois- Aasiassa. Siihen kuuluvat Kambodža, Laos, Länsi-Malesia, Myanmar, Singapore, Thaimaa ja Vietnam. Alueen on katsottu olevan sekoitus intialaista ja kiinalaista kulttuuria, mistä se on saanut nimensä.Martin et al., s. 155 ==Poliittinen jako== Indokiinan kaikki maat ovat ASEANin jäseniä. ==== Valtiot ==== Valtio Pinta-ala (km2) Väkiluku (2009) Väestötiheys (/km2) Pääkaupunki valtiomuoto viralliset kielet valuutta BKT USD (2009) BKT per asukas (2009) 181 035 14 805 000 82 Phnom Penh perustuslaillinen monarkia khmer Kambodžan riel 10 900 000 000 $800 236 800 6 320 000 27 Vientiane kansantasavalta lao Laosin kip 5 721 000 000 $900 329 847 28 318 000 83 Kuala Lumpur perustuslaillinen monarkia malaiji Malesian ringgit 191 400 000 000 $14 900 676 578 50 020 000 74 Naypyidaw liittotasavalta burma kyat 26 820 000 000 $500 710,2 4 987 600 7 023 Singapore tasavalta englanti, mandariinikiina, malaiji, tamili Singaporen dollari 177 100 000 000 $35 500 513 120 67 764 000 132 Bangkok perustuslaillinen monarkia thai Thaimaan baht 263 500 000 000 $3 900 331 210 88 069 000 265 Hanoi kansantasavalta vietnam Vietnamin đồng 97 120 000 000 $1 100 ==Historia== Indokiinan nimi yhdistetään yleensä tanskalais- ranskalaiseen maantieteilijään Conrad Malte-Bruniin, joka viittasi alueeseen termillä indo-chinois vuonna 1804, ja skotlantilaiseen kielitieteilijään John Leydeniin, joka taasen käytti termiä Indo-Chinese kuvaillakseen alueen asukkaita ja heidän kieliään vuonna 1808. Indochina_map_1886.jpg|Kartta Indokiinasta vuodelta 1886. ==Maantiede== Valtaosa Indokiinasta on metsäistä ylänköä tai vuoristoa. Indokiinassa kasvaa suuria sademetsiä, joita on kuitenkin pitkään hävitetty laajoilla hakkuilla. Hakkuut uhkaavat alueen eläimistön ja kasviston korkeaa biodiversiteettiä.Martin et al., s. 144 Indokiinan joet ovat elinehto miljoonille ihmisille. Mekongin ja Punaisenjoen suistot ovat hedelmällisiä ja laajalti viljeltyjä alueita. Kambodžassa sijaitseva Tonle Sapin järvi kutistuu olemattomiin kuivalla kaudella ja sadekauden aikana se tapaa kasvaa Kaakkois-Aasian suurimmaksi makean veden altaaksi.Martin et al., s.153-154 Indokiinaksi ei aina lasketut Thaimaa, Malesia ja Myanmar poikkeavat hieman Ranskan entisistä siirtomaista. Thaimaassa metsäisten ylänköjen ja soisten rannikoiden lisäksi löytyy myös savannia. Maan keskiosassa olevat tasangot ovat tärkeitä viljelysmaita. Bengalinlahden rannalla oleva alanko, etenkin Iravadijoen suisto, on Myanmarin asutuimpia sillä maan pohjoisosa on huonokulkuista vuoristoa.Martin et al., s. 156-157 Malakan niemimaan sisäosaa hallitsevat poimuvuoret, joiden juurella on kapea tasainen rannikkovyöhyke ennen merta. Rantavyöhyke on matalaa ja soista alankoa, jota halkoo lukuisat joet.Martin et al., s. 152 Indokiinassa vallitsee kostea trooppinen ilmasto, joka suosii alueelle omaperäistä orientaalista eliökuntaa. ==Katso myös== * Ranskan Indokiina ==Lähteet== * ===Viitteet=== == Aiheesta muualla == Luokka:Aasian niemimaat Luokka:Kaakkois- Aasia Luokka:Seulonnan keskeiset artikkelit